L'Ofrena, la “Cremà” i el Diumenge de Rams conformen el cap de setmana festiu a l'Eliana
16 de març de 2016

La festa fallera 2016 a l'Eliana s'aproxima al seu final. Com tots els anys es compleix la tradició i el cap de setmana ve carregat d'actes de caràcter lúdic i religiós, en aquesta ocasió per partida doble a causa que el final de les festes josefines dóna pas a la commemoració de la Setmana Santa.

Un dels actes més emotius per als components de les quatre comissions falleres de l'Eliana és l'Ofrena floral a la patrona del municipi, la Mare de Déu del Carme. Serà el divendres 18 a partir de les 18 hores en la plaça del País Valencià. Com és habitual, els fallers i les falleres desfilaran al llarg del carrer Puríssima per a dipositar els rams davant la imatge de la Mare de Déu situada en l'entaulat que s'instal·larà en la plaça.

El dissabte dia 19, festivitat de Sant Josep, se celebrarà una missa en el temple parroquial a la qual acudiran les quatre comissions falleres. Posteriorment, hi haurà un cercavila que recorrerà la localitat i una “mascletà”. A la nit, arribarà el moment de cremar els monuments fallers, quedant per determinar per part dels bombers l'horari de la “cremà” de cada falla.

Una vegada concloses les festes falleres, el dia 20, Diumenge de Rams, començaran els actes commemoratius de la Setmana Santa. El primer d'ells serà la Benedicció dels Palmells que tindrà lloc a les 11 del matí a l’Espai Vicent Tarrazona. Ja a la vesprada, a partir de les 19 hores, tindrà lloc la tradicional processó de la Mared de Déu dels Dolors.